Euroopa Liidu Teataja L 022 , 24/01/1997 Lk 0019 - 0020



Komisjoni määrus (EÜ) nr 123/97, 23. jaanuar 1997, millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] eriti selle artikli 17 lõiget 2, ning arvestades, et: liikmesriikide poolt nõukogu määruse (EMÜ) nr 2081/92 artikli 17 alusel teatatud teatavate nimede puhul on nõutud lisateavet, et tagada nimede vastavus kõnealuse määruse artiklitele 2 ja 4; lisateave näitab, et kõnealused nimed vastavad kõnealustele artiklitele; seepärast tuleks kõnealused nimed registreerida ja lisada komisjoni määruse (EÜ) nr 1107/96 [2] (viimati muudetud määrusega (EÜ) nr 1263/96 [3]) lisasse; kolme uue liikmesriigi ühinemise järel peab määruse (EMÜ) nr 2081/92 artikliga 17 ettenähtud kuuekuuline ajavahemik algama nende riikide ühinemiskuupäeval; mõned kõnealuste liikmesriikide teatatud nimed vastavad kõnealuse määruse artiklitele 2 ja 4 ning seepärast tuleks need registreerida; käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 1107/96 lisasse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. jaanuar 1997 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 148, 21.6.1996, lk 1. [3] EÜT L 163, 2.7.1996, lk 19. -------------------------------------------------- LISA A. EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Lihatooted SAKSAMAA - Ammerländer Dielenrauchschinken/Ammerländer Katenschinken (KGT) - Ammerländer Schinken/Ammerländer Knochenschinken (KGT) - Schwarzwälder Schinken (KGT) Juust SAKSAMAA - Allgäuer Bergkäse (KPN) - Allgäuer Emmentaler (KPN) [1] - Altenburger Ziegenkäse (KPN) AUSTRIA - Gailtaler Almkäse (KPN) Oliiviõli ITAALIA - Riviera Ligure (KPN) Puuvili, köögivili ja teravili KREEKA - kirsid Κεράσια τραγανά Ροδοχωρίου (Kerasia Tragana Rodochoriou) (KPN) - lauaoliivid Κονσερβολία Πηλίου Βόλου (Konservolia Piliou Volou) (KPN) [2] SOOME - kartul Lapin Puikula (KPN) Värske kala, limused ja koorikloomad ja neist valmistatud tooted ÜHENDKUNINGRIIK - Whitstable oysters (KGT) B. MÄÄRUSE (EMÜ) nr 2081/91 I LISAS LOETLETUD TOIDUAINED Leiva-, saia-, pagari- ja kondiitritooted SAKSAMAA - Aachener Printen (KGT) Looduslikud kummivaigud ja vaigud KREEKA - Τσίκλα Χίου (Tsikla Chiou) (KPN) - Μαστιχα Χίου (Masticha Chiou) (KPN) C. MÄÄRUSE (EMÜ) nr 2081/91 II LISAS LOETLETUD PÕLLUMAJANDUSSAADUSED JA -TOOTED Eeterlikud õlid KREEKA - mastiksipistaatsia õli Μαστιχέλαιο Χίου (Mastichelaio Chiou) (KPN) [1] Nimele "Emmentaler" ei taotleta kaitset. [2] Nimele "Πηλίου" (piliou) ei taotleta kaitset. --------------------------------------------------